A., decanus Beati-Martini Turonensis, universis ad quos presentes littere pervenerint, salutem in Domino. Noverit universitas vestra quod karissimus dominus noster rex Petrum de Chabliis, qui se dicit militem, nobis nomine capituli nostri Beati-Martini videlicet Turonensis, ita deliberari et tradi fecit, quod cum ipso financiam facere non possemus sine ipsius domini regis licentia speciali; et sciendum quod de tali financia quam cum eodem P. faciemus, habebit idem dominus rex medietatem. Actum, anno Domini Mº CCº vicesimo tercio, mense augusto.